**Likumprojekta ”Grozījumi Alkoholisko dzērienu aprites likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta ”Grozījumi Alkoholisko dzērienu aprites likumā” (turpmāk – likumprojekts) mērķis ir atļaut alkoholisko dzērienu mazumtirdzniecību internetā (tīmekļvietnē vai mobilajā lietotnē). Likumprojekts paredz noteikt kārtību, kāda atļauts veikt alkoholisko dzērienu mazumtirdzniecību internetā, tajā skaitā mazumtirgotāja un piegādātāja pienākumus, lai nodrošinātu, ka alkoholiskie dzērieni netiek piegādāti nepilngadīgajiem, un tiek ievērotas citas šā likuma prasības. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saeimas Tautsaimniecības, agrārās, vides un reģionālās politikas komisijas (turpmāk – Saeimas komisija) 2019.gada 6.februāra sēdē, izskatot Latvijas alkohola nozares asociācijas ierosinājumu un diskutējot par aizliegumu pārdot alkoholiskos dzērienus Latvijā internetā, Saeimas komisijas un Ekonomikas ministrijas pārstāvji konceptuāli atbalstīja priekšlikumu atļaut pārdot alkoholiskos dzērienus internetā un tika lūgts Ekonomikas ministrijai izstrādāt atbilstošu likumprojektu un virzīt to vispārīgā kārtībā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā šobrīd ir aizliegts pārdot alkoholiskos dzērienus internetā, izmantojot distances līgumu, t.i., aizliegts pārdot alkoholiskos dzērienus fiziskajām personām, izmantojot distances saziņas līdzekļus. Taču esošā situāciju liecina, ka ir tīmekļvietnes, kas tomēr piedāvā iegādāties alkoholiskos dzērienus arī internetā, apejot likuma aizliegumu un radot negodīgas konkurences priekšrocības pret pārējiem komersantiem.Praktiski visā Eiropas Savienībā ir atļauts iegādāties alkoholiskos dzērienus internetā un arī Latvijas iedzīvotāji izmanto iespēju un iegādājās alkoholiskos dzērienus internetā tieši no citām valstīm, tādējādi radot zaudējumus valsts budžetā no neiekasētā akcīzes nodokļa un pievienotās vērtības nodokļa. Pašreiz alkoholisko dzērienu tirdzniecība fiziskām personām internetā notiek nelegāli, kad personas pasūta alkoholiskos dzērienus no ārvalstīm, kurās tirdzniecība internetā ir atļauta, rezultātā netiek nomaksāti nodokļi, veidojas negodīga konkurence. Savukārt ārvalstu personām apgrūtinoši pasūtīt caur internetu alkoholiskos dzērienus no Latvijas, jo, tā kā Latvijā tos aizliegts tirgot internetā, tad praktisku apsvērumu dēļ tirgotāji netirgo tos arī uz ārvalstīm, tādējādi tiek ierobežots Latvijas ražotāju eksports un konkurence ārvalstu tirgos.Lai arī personas, kas nav fiziskas personas (juridiskas personas u.tml.), šobrīd var pasūtīt alkoholiskos dzērienus, izmantojot distances saziņas līdzekļus, tomēr pircējam pašam ir jāierodas mazumtirdzniecības vietā saņemt pasūtītos alkoholiskos dzērienus. Tādējādi arī saviesīgu pasākumu rīkošana ir šobrīd apgrūtināta, jo pasākumu rīkotājam ir speciāli jābrauc pakaļ alkoholiskajiem dzērieniem uz veikalu vai arī jāņem restorānu un bāru piedāvātie alkoholiskie dzērieni, kas ir ar lielu uzcenojumu. Ņemot vērā aizliegumu, bieži vien veidojas situācijas, kad juridiskās personas, kuras rīko pasākumus, ir spiestas pasūtīt alkoholiskos dzērienus caur bāriem, restorāniem, kuri organizē attiecīgos pasākumus, vai arī, ja pasākumu organizē pats uzņēmums, tad tas ir spiests sūtīt darbiniekus pēc nepieciešamajiem alkoholiskajiem dzērieniem uz tirdzniecības vietu, kur šāda tirgošana ir atļauta, kas rada lieku laika un resursu patēriņu.Lai risinātu minētās problēmas, nepieciešams atcelt aizliegumu tirgot alkoholiskos dzērienus internetā fiziskām personām un paredzēt piegādes kārtību alkoholiskajiem dzērieniem, ko, izmantojot distances saziņas līdzekļus, pasūtījušas personas, kuras nav fiziskas personas.Lai nodrošinātu likumprojekta grozījumu ieviešanu, ir izstrādāts atbilstošs regulējums attiecībā uz alkoholisko dzērienu pārdošanu internetā.Likumprojekts paredz atļaut alkoholisko dzērienu mazumtirdzniecību tīmekļvietnē vai mobilajā lietotnē, ievērojot šādus nosacījumus:1. tirdzniecībai konkrētā tīmekļvietnē vai mobilajā lietotnē tirgotājam jāsaņem speciāla atļauja (licence) Valsts ieņēmumu dienestā;
2. pirkumiem atļauts izmantot tikai bezskaidras naudas norēķinus;
3. tirgotājam, izmantojot personas identifikācijas līdzekļus, jāpārbauda pircēja identitāte un vecums;
4. tīmekļvietnē vai mobilajā lietotnē jānorāda informāciju par speciālo atļauju (licenci), brīdinājums par alkohola lietošanas negatīvo ietekmi, informācija par aizliegumu iegādāties alkoholiskos dzērienus nepilngadīgām personām un citiem ierobežojumiem;
5. tirgotājam jāievēro citas likumā noteiktās prasības un ierobežojumi (tajā skaitā, aizliegums pārdot alkoholiskos dzērienus nepilngadīgām personām, aizliegums alkoholiskos dzērienus pārdot laika posmā no plkst.22.00 līdz plkst.8.00).

Likumprojekts paredz, ka alkoholiskos dzērienus varēs saņemt gan mazumtirdzniecības vietā, gan izmantojot kurjerpastu pircēja norādītajā adresē. Likumprojekts paredz pircēja vecuma pārbaudi divas reizes: iegādājoties alkoholiskos dzērienus un saņemot tos. Pie iegādes personas vecuma pārbaude jānodrošina pārdevējam, lai nodrošinātu personas atbilstību šā likuma 6. panta otrajai daļai. Pircēja identitātes un vecuma pārbaudei var izmantot šādus elektroniskās identifikācijas veidus:1. izmantot kvalificētu vai kvalificētas paaugstinātas drošības elektroniskās identifikācijas līdzekli saskaņā ar Fizisko personu elektroniskās identifikācijas likuma 3.panta trešās daļas pirmo punktu (personas apliecība jeb ID karte, eParaksts Mobile vai cits kvalificēts personas elektroniskās identifikācijas līdzeklis, drošs elektroniskais paraksts), kas atbilst būtiskam vai augstam drošības līmenim Eiropas Parlamenta un Padomes 2014. gada 23. jūlija Regulas (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (turpmāk – Regula Nr.910/2014) izpratnē[[1]](#footnote-1).
2. atbilstoši Eiropas Parlamenta un Padomes 2015.gada 25.novembra Direktīvai par maksājumu pakalpojumiem iekšējā tirgū, ar ko groza Direktīvas 2002/65/EK, 2009/110/EK un 2013/36/ES un Regulu (ES) Nr.1093/2010 un atceļ Direktīvu 2007/64/EK izmantot banku piedāvātos maksājumu rīkus, kas ar tehnoloģiskā risinājuma, piemēram, “Contumatic”, “Veriff” vai līdzvērtīga tehnoloģiskā risinājuma palīdzību ļauj noteikt fiziskās personas identitāti un vecumu atbilstoši Alkoholisko dzērienu aprites likuma 6.panta otrajai daļai. Ja alkoholisko dzērienu mazumtirgotājs izvēlēsies izmantot bankas maksājumu rīkus, kas ar “Contumatic”, “Veriff” vai līdzvērtīga tehnoloģiskā risinājumu palīdzību identificē personas vecumu un identitāti, tad mazumtirgotājiem pirms alkoholisko dzērienu mazumtirdzniecības internetā uzsākšanas nepieciešams slēgt rakstveida līgumu ar identifikācijas pakalpojuma nodrošinātāju. Aptuvenās izmaksas vienai notikušai datu verifikācijai ir aptuveni EUR 0,50. Šādu risinājumu personas identificēšanā piemēro arī Īstermiņa aizdevumu un patēriņa kredītu izsniedzēji internetā. Jāņem vērā, ka banku piedāvātie tehnoloģiskie risinājumi ir atzīti par drošiem un atbilstošiem arī noziedzīgi iegūtu līdzekļu legalizācijas un terorisma un proliferācijas finansēšanas novēršanas jomā un paredz fiziskas personas neklātienes identifikācijā izmantot vairākus tehnoloģiskos risinājumus neklātienes identifikācijā (drošu elektronisko parakstu, video identifikāciju, fiziskas personas identitāti apliecinošu datu iegūšanu no kredītiestādes vai maksājumu iestādes, izmantojot identifikācijas maksājumu, kā arī personu apliecinošā dokumenta fotouzņēmuma un pašportreta elektroniska fotouzņēmuma salīdzināšanu).

Savukārt personas vecuma atbilstības pārbaudi, piegādājot (izsniedzot) alkoholiskos dzērienus, jānodrošina piegādātājam, neatkarīgi no piegādes (izsniegšanas) veida vai risinājuma. Likumprojekts paredz, ka, ja piegādē tiek izmantoti fiziskās personas pakalpojumi, tad šai personai jānodrošina gan tas, ka alkoholiskie dzērieni tiek piegādāti laikā no 8.01 līdz 21.59, gan jāpieprasa pircējam uzrādīt personu apliecinošu dokumentu, lai pārliecinātos, ka pircējs nav jaunāks par 18 gadiem. Savukārt, ja piegādē tiek izmantoti citi piegādes veidi (pasta sūtījumi, pakomāti u.c.) alkoholisko dzērienu mazumtirgotājam jānodrošina tādu tehnisku vai citu risinājumu izstrāde, kas nodrošinās drošu un ticamu fiziskās personas identitātes un vecuma pārbaudi, atbilstoši fizisko personu elektroniskās identifikācijas jomā noteiktajiem identifikācijas līdzekļiem. Administratīvā atbildība par alkoholisko dzērienu neatļautu mazumtirdzniecību promnešanai no plkst.22.00 līdz plkst.08.00, gan gadījumiem, kad alkoholiskie dzērieni tiek pārdoti personām, kas ir jaunākas par 18 gadiem jau šobrīd ir noteikta 2019.gada 3.oktobra Saeimas pieņemtā likuma “Grozījumi Alkoholisko dzērienu aprites likumā” 14.pantā (saskaņā ar minētā likuma pārejas noteikumu 19.punktu norma par atbildību stāsies spēkā vienlaikus ar Administratīvās atbildības likumu, proti, 2020. gada 1. jūlijā). Vienlaikus par likumprojekta 6.1 pantā noteiktās kārtības pārkāpšanu būs iespējams piemērot arī Administratīvā procesa likumā paredzētos līdzekļus. Pēc konceptuāla lēmuma par likumprojekta virzību nepieciešamības gadījumā ir jāizvērtē likumprojekta papildināšana arī ar administratīvo atbildību piegādātājam – fiziskajai personai, tajā skaitā, kurjeram. Piemēram, ja kurjers personai, kura nebūs sasniegusi 18 gadu vecumu, nodos alkoholu, kurjeru kā fizisko personu varēs sodīt saskaņā ar Bērnu tiesību aizsardzības likumu par bērna iesaistīšanu alkoholisko dzērienu lietošanā. Tāpat citu pārkāpumu gadījumos varētu tikt vērtēts tas, vai konkrētā fiziskā persona nav rīkojusies attiecīgās juridiskās personas uzdevumā, tādējādi administratīvais sods būs jāpiemēro juridiskajai personai (Administratīvās atbildības likuma 7. panta pirmās daļas 2. punkts (stājas spēkā 2020. gada 1. jūlijā)). Lai uzraudzītu minēto normu ievērošanu Valsts policija nodrošinās kontrolpirkumus. Šādi kontroles pasākumi ir pat stingrāki nekā tas ir citās valstīs. Piemēram, Igaunijā ir prasība pārdevējam garantēt pircēja vecuma pārbaudi, bet ierobežojumi un konkrētas prasības nav noteiktas, faktiski piegādātājam (izsniedzējam) jāpārliecinās par personas vecumu. Savukārt Lietuvā, Vācijā, Lielbritānijā, Zviedrijā pie iegādes ir formāla parasta deklarācija tīmekļvietnē (jā/nē atbildes formā), ar kuru pircējs apliecina, ka ir pilngadīgs (Zviedrijā, Lietuvā 20 gadu vecuma ierobežojums), kā arī ir prasība piegādātājam (izsniedzējam) pārliecināties par personas vecumu.Lai veiktu saimniecisko darbību internetā, ir nepieciešams reģistrēt tīmekļa vietni kā struktūrvienību, atbilstoši likuma “Par nodokļiem un nodevām” 1. panta 24. punktam. Tādējādi, arī alkoholisko dzērienu mazumtirdzniecības licencē tiks norādīta (iekļauta) attiecīgā struktūrvienība – tīmekļa vietne vai mobilā lietotne.Veicot atbilstošus grozījumus tiesiskajā regulējumā, tiktu nodrošināta iespēja alkoholiskos dzērienus tirgot internetā, tādējādi veicinot preču iegādes iespējas restorāniem, kafejnīcām, kā arī Latvijas mazo alkoholisko dzērienu ražotāju produkcijas pieejamību, atvieglojot daudzu tirdzniecības uzņēmumu darbu, tādējādi sekmējot arī nozares attīstību. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Finanšu ministrija, Valsts ieņēmumu dienests |
| 4. | Cita informācija | Pēc Latvijas alkohola nozares asociācijas informācijas alkoholisko dzērienu pārdošanas apjomi Eiropas Savienības valstīs internetā sastāda aptuveni 1% no kopējā pārdotā alkoholisko dzērienu apmēra. Tādējādi arī Latvijā varētu mainīties pārdošanas veidi, nepalielinoties alkohola pārdošanas apjomiem, jo līdz šim noteiktie aprites ierobežojumi alkohola mazumtirdzniecībā saglabājas. Vienlaikus alkohola mazumtirdzniecībai internetā varētu būt netieša ietekme uz ekonomikas izaugsmi šajā jomā, īpaši attiecībā uz atsevišķiem maziem alkoholisko dzērienu ražotājiem.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Alkoholisko dzērienu ražotāji un mazumtirgotāji un personas, kuras Latvijā plāno iegādāties alkoholiskos dzērienus caur internetu vai mobilo aplikāciju. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts būtiski uzlabo Latvijas alkohola nozares konkurētspēju gan iekšējā, gan ārējā tirgū. Lielākie ieguvēji būs mazie alkoholisko dzērienu ražotāji, jo bieži viņu produkcija netiek pārstāvēta mazumtirdzniecības veikalos, kas nozīmē, ka to produkciju ir ļoti grūti iegādāties un to komercdarbības attīstība ir apgrūtināta. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 1. Nepieciešami grozījumi Ministru kabineta 2013.gada 20.augusta noteikumos Nr.619 “Kontrolpirkuma veikšanas kārtība”, kuri šobrīd nosaka, ka kontrolpirkumi tiek veikti, izmantojot skaidras naudas līdzekļus. Tā kā likumprojekts paredz alkoholisko dzērienu iegādei tīmekļvietnē vai mobilajā lietotnē būs atļauts izmantot tikai bezskaidras naudas norēķinus, minētais nozīmē, ka, neizdarot grozījumus minētajos Ministru kabineta noteikumos, policijas darbiniekiem nebūs iespējams veikt kontroli, kā tiek ievēroti alkoholisko dzērienu mazumtirdzniecības ierobežojumi tīmekļvietnē vai mobilajā lietotnē.
2. Administratīvā atbildība turpmāks tiks noteikta šajā likumā atsevišķā jaunā pantā (14.pantā), un attiecīgo likumprojektu “Grozījumi Alkoholisko dzērienu aprites likumā” (Nr.185/Lp13) Seima ir pieņēmusi 2019.gada 3.oktobrī. Likumprojekts tostarp jau paredz noteikt administratīvo atbildību gan gadījumos, kad tiek pārkāpta, alkoholisko dzērienu neatļautu mazumtirdzniecība promnešanai no plkst.22.00 līdz plkst.08.00, gan gadījumos, kad alkoholiskie dzērieni tiek pārdoti personām, kas ir jaunākas par 18 gadiem.

Par likumprojektā paredzētās Alkoholisko dzērienu aprites likumā 6.1 pantā noteiktās kārtības pārkāpšanu būs iespējams piemērot arī Administratīvā procesa likumā paredzētos līdzekļus.Pēc konceptuāla lēmuma par likumprojekta virzību nepieciešamības gadījumā ir jāizvērtē likumprojekta papildināšana arī ar administratīvo atbildību piegādātājam – fiziskajai personai, tajā skaitā, kurjeram. Piemēram, ja kurjers personai, kura nebūs sasniegusi 18 gadu vecumu, nodos alkoholu, kurjeru kā fizisko personu varēs sodīt saskaņā ar Bērnu tiesību aizsardzības likumu par bērna iesaistīšanu alkoholisko dzērienu lietošanā. Tāpat citu pārkāpumu gadījumos varētu tikt vērtēts tas, vai konkrētā fiziskā persona nav rīkojusies attiecīgās juridiskās personas uzdevumā, tādējādi administratīvais sods būs jāpiemēro juridiskajai personai (Administratīvās atbildības likuma (stāsies spēkā 2020. gada 1. jūlijā) 7. panta pirmās daļas 2. punkts). |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par likumprojekta izstrādi ir publicēta:1) Ekonomikas ministrijas tīmekļvietnē sadaļā “Sabiedrības līdzdalība” – “Diskusiju dokumenti”.<https://www.em.gov.lv/lv/Ministrija/sabiedribas_lidzdaliba/diskusiju_dokumenti/>2) Ministru kabineta tīmekļvietnē sadaļa “Sabiedrības līdzdalība” – “Ministru kabineta diskusiju dokumenti”:<https://www.mk.gov.lv/content/ministru-kabineta-diskusiju-dokumenti>Līdz ar to sabiedrības pārstāvji varēja līdzdarboties likumprojekta izstrādē, rakstveidā sniedzot viedokļus par projektu. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties likumprojekta izstrādē, rakstveidā sniedzot viedokļus par likumprojektu, kas 2019.gada 3.maijā publicēts:1) Ekonomikas ministrijas tīmekļvietnē sadaļā “Sabiedrības līdzdalība” – “Diskusiju dokumenti” <https://www.em.gov.lv/lv/Ministrija/sabiedribas_lidzdaliba/diskusiju_dokumenti/>2) Ministru kabineta tīmekļvietnē sadaļa “Sabiedrības līdzdalība” – “Ministru kabineta diskusiju dokumenti”.<https://www.mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Priekšlikumi vai komentāri par likumprojektu netika saņemti. |
| 4. | Cita informācija | Likumprojekts saskaņots ar Latvijas Alkohola nozares asociāciju. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests un Valsts policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.Projekts tiks realizēts esošo cilvēkresursu ietvaros. |
| 3. | Cita informācija | Alkoholisko dzērienu mazumtirdzniecības internetā kontroli nodrošinās Valsts ieņēmumu dienests un Valsts policija tiem piešķirto līdzekļu ietvaros. |

Ekonomikas ministrs R. Nemiro

Vīza:

valsts sekretārs Ē.Eglītis

Baltābola, 67013271

Ilze.Baltabola@em.gov.lv

1. Ministru kabineta 2019.gada 15.janvāra sēdes prot. Nr. 2, 63.p. “Informatīvais ziņojums “Par Latvijas valstij noteikto pienākumu elektroniskās identifikācijas shēmas paziņošanai Eiropas Komisijai un kvalificēta vai kvalificēta paaugstinātas drošības elektroniskās identifikācijas pakalpojumu sniedzēja reģistrācijas un uzraudzības kārtību elektronisko pakalpojumu nodrošināšanai”” <https://likumi.lv/ta/id/304373-ministru-kabineta-sedes-protokols> [↑](#footnote-ref-1)